Pilkoji skorpionblakė

Pilkoji skorpionblakė (Nepa cinerea) – gana dažnai Lietuvos vandenyse sutinkama skorpionblakių šeimos atstovė.

Blakės kūnas (be kvėptuko) yra 12–23 mm ilgio, suplotas, pilkai rudos spalvos.ARKive  [interaktyvus]. Žiūrėta 2012-08-21 Kūno plotis 6–10 mm. Galva nedidelė, trikampio formos. Antenos trumpos. Pilvelio viršutinė dalis raudona arba oranžinė; matoma, kai blakė išskleidžia sparnus.G.H. Visser The Water scorpion [interaktyvus]. Žiūrėta 2012-08-21 Sparnai tamsūs, su raudonomis ar oranžinėmis gyslomis.
Priekinės kojos storos, trumpos ir stiprios, transformuotos į čiumpamuosius organus, skirtos grobiui sučiupti ir laikyti.
Pilvelis baigiasi ilgu kvėptuku, kurio pagalba skorpionblakė kvėpuoja. Nauja oro porcija blakė įkvepia pro kvėptuką, kurį iškiša virš vandens paviršiaus.

Patelės kiaušinėlius deda ant augalų stiebų (po vandeniu)Nature Spot [interaktyvus]. Žiūrėta 2012-08-24 gegužės mėnesį. Po 3–4 savaičių išsirita nimfos. Nauja karta subręsta rugpjūčio mėnesį.www.commanster.eu [interaktyvus]. Žiūrėta 2012-08-24

Dažniausiai jas galima rasti sekliuose stovinčiuose ar lėtai tekančiuose vandenyse, kuriuose gausu vandenžolių ir yra plonas purvo, dumblo sluoksnis. Blakė sustingsta, imituoja rudą lapelį (dažnai palenda po plonu purvo sluoksniu) ir laukia plaukiančio pro šalį grobio; jam priartėjus staigiai čiumpa priekinėmis kojomis, įduria straubliuku ir iščiulpia. Taip pat gaudo netyčia į vandenį įkritusius vabzdžius.AQUATICINSECT.NET [interaktyvus]. Žiūrėta 2012-08-24

Paplitusi Europoje, Afrikoje ir šiaurinėje Azijos dalyje (išskyrus Kiniją).Integrated Taxonomic Information System (ITIS) [interaktyvus]. Žiūrėta 2012-08-24

 Šaltiniai 

Kategorija:Skorpionblakės